b"\n_START_ARTICLE_\nSantuari de la Mare de D\xc3\xa9u del Padr\xc3\xb3\n_START_SECTION_\nDescripci\xc3\xb3\n_START_PARAGRAPH_\nEdifici religi\xc3\xb3s orientat a ponent, i situat dintre de l'agregat de Santa Margarida de Vallors._NEWLINE_T\xc3\xa9 una sola nau rectangular, i una edificaci\xc3\xb3 annex, construida posteriorment i la sacristia. La coberta \xc3\xa9s a doble vessant en teula \xc3\xa0rab._NEWLINE_Porta d'entrada adovellada i en arc de mig punt i a cada costat una finestra amb ampit, brancal i llinda de pedra. A la part superior hi ha un ull de bou amb una reixa._NEWLINE_L'altar compta amb la imatge de la Verge del Padr\xc3\xb3, del s. XVII, de tradici\xc3\xb3 g\xc3\xb2tica i formes abarrocades. Es celebra un concorregut aplec el tercer diumenge de juny. La devoci\xc3\xb3 a aquesta Mareded\xc3\xa9u t\xc3\xa9 diversos Goigs dedicats._NEWLINE_Corona l'edifici un campanar d'espedanya._NEWLINE_El m\xc3\xa9s destacable s\xc3\xb3n uns contraforts que hi ha a la part sud, que semblen fets amb les pedres de l'antic temple._NEWLINE_Els murs estan constru\xc3\xafts amb carreus gran\xc3\xadtics mig escairats\n_START_SECTION_\nHist\xc3\xb2ria\n_START_PARAGRAPH_\nL'esgl\xc3\xa9sia apareix documentada el 1285 per\xc3\xb2 l'edifici actual respon a una reforma del 1520 i a una ampliaci\xc3\xb3 del 1619. L'edifici annex es constru\xc3\xad el 1833._NEWLINE_La placa de la fa\xc3\xa7ana del 1978 fa refer\xc3\xa8ncia al bisbe Salvi Huix (1877-1936), natural de la zona."